ai4bharat/Pralekha huggingface dataset:
विज्ञान एवं प्रौद्योगिकी मंत्रालय
आईएनएसटी के वैज्ञानिकों ने 2 डी सामग्री पर वांछित ज्यामिति और स्थान के अनुरूप नियंत्रित नैनोसंरचना के निर्माण के तरीके की खोज करने में सफलता पाई
नैनो विज्ञान और प्रौद्योगिकी संस्थान , मोहाली, विज्ञान और प्रौद्योगिकी विभाग  का एक स्वायत्त संस्थान है। संस्थान के वैज्ञानिकों ने 2 डी सामग्री पर वांछित ज्यामिति और स्थान के अनुरूप नियंत्रित नैनोसंरचना के निर्माण के तरीके की खोज करने में सफलता प्राप्त की है। यह तरीका सीधा और अनूठा है और लेजर लेखन प्रक्रिया से सम्बंधित है।
हॉटस्पॉट वितरण पर नियंत्रण प्राप्त करने के लिए अब तक उपयोग किए गए दृष्टिकोण बड़े क्षेत्र  पर उपयोग किए जाने की उनकी क्षमता को सीमित करते है। इस प्रक्रिया में जटिल आकार का संश्लेषण किया जाता है।
इस समस्या को हल करने के लिए, आईएनएसटी समूह ने मोलिब्डेनम डाइसल्फ़ाइड  नैनोस्ट्रक्चर को स्वर्ण नैनोकणों से सजाकर एक हाइब्रिड सरफेस -एन्हांस्ड रमन स्पेक्ट्रोस्कोपी  प्लेटफ़ॉर्म विकसित किया, जहाँ एमओएस 2 की सतह पर लेजर लेखन का उपयोग किया जाता है। इसने सटीकता और नियंत्रण के साथ स्थानीय हॉटस्पॉट बनाए। सरफेस-एनहांस्ड रमन स्पेक्ट्रोस्कोपी  आणविक पहचान और लक्षण वर्णन के लिए एक तकनीक है। यह तकनीक अणुओं के रमन संवर्धन पर आधारित है जो एसईआरएस - सक्रिय सतहों, जैसे नैनो – संरचना वाले सोने या चांदी पर सोख लिए जाते हैं।
डॉ किरण शंकर हाजरा तथा उनके समूह द्वारा किये गए अनुसन्धान को एसीएस नैनो पत्रिका में प्रकाशित करने के लिए स्वीकार कर लिया गया है। एक पारंपरिक रमन स्पेक्ट्रोमीटर का उपयोग वांछित आकार और ज्यामिति के 2 डी टुकड़ों  पर नैनोस्ट्रक्चरिंग करने के लिए किया गया। इस तकनीक का उपयोग करते हुए, उन्होंने 300 एन एम का आकार प्राप्त किया, जो प्रयुक्त लेजर  के विवर्तन सीमा के करीब है।।
एसईआरएस सेंसिंग में वांछित ज्यामिति और स्थान के साथ नियंत्रित हॉटस्पॉट वितरण के एसईआरएस सब्सट्रेट का उत्पादन मुख्य चुनौतीपूर्ण कार्य है। शोधकर्ताओं द्वारा विभिन्न संश्लेषण प्रक्रियाओं के माध्यम से हॉटस्पॉट वितरण पर नियंत्रण प्राप्त करने के लिए कई प्रयास किए गए हैं।
आईएनएसटी वैज्ञानिक समूह द्वारा विकसित हाइब्रिड एसईआरएस प्लेटफ़ॉर्म, लिए स्थानीय हॉटस्पॉट के नियंत्रित निर्माण का विकल्प देता है। वांछित स्थिति और ज्यामिति के साथ स्थानीय हॉटस्पॉट्स के निर्माण पर सटीकता और नियंत्रण प्राप्त करने का नया तरीका पारंपरिक एसआरआर सबस्ट्रेट्स से बेहतर है। टीम अब उत्प्रेरक, सेंसिंग और ऑप्टोइलेक्ट्रॉनिक उपकरणों के क्षेत्र में 2 डी सामग्री नैनोस्ट्रक्चर के विभिन्न अनुप्रयोगों की खोज कर रही है।
एसईआरएस सेंसिंग में यह शोध, वाणिज्यिक एसईआरएस सब्सट्रेट के विकास के लिए नयी संभावनाओं का द्वार खोल देगा। एयूएनपीएस से युक्त लेजर- से उकेरे गए 2 डी शीट आधारित एसईआरएस हाइब्रिड प्लेटफॉर्म जैविक और रासायनिक अणुओं के सेंसिंग में नई रोशनी डालेंगे। विभिन्न बायोमार्करों के एसईआर का पता लगाने के लिए 2 डी परतों के कृत्रिम किनारों को एंटीबॉडी के साथ कार्यात्मक किया जा सकता है।
चित्र 1: एमओएस 2 के कृत्रिम किनारों के साथ आरएचबी के रमन संकेत का संवर्द्धन
चित्र 2: कृत्रिम किनारों के साथ निर्मित स्थानीयहॉटस्पॉट्स की रमन मैपिंग
[प्रकाशन लिंक: doi.org/10.1021/acsnano.0c02418
अधिक जानकारी के लिए डॉ किरण शंकर हाजरा  से संपर्क करें]]
प्रधानमंत्री कार्यालय
प्रधानमंत्री श्री नरेन्द्र मोदी और डेनमार्क की प्रधानमंत्री मेटे फ्रेडरिक्सन के बीच वर्चुअल शिखर सम्मेलन
- प्रधानमंत्री श्री नरेन्द्र मोदी और डेनमार्क की प्रधानमंत्री मेटे फ्रेडरिक्सन के बीच भारत की मेजबानी में 28 सितम्बर 2020 को एक वर्चुअल शिखर सम्मेलन आयोजित किया जा रहा है।
- भारत और डेनमार्क के बीच द्विपक्षीय संबंधों में नियमित तौर पर उच्च स्तरीय आदान-प्रदान किए जाते हैं। ये संबंध ऐतिहासिक संपर्कों, साझा लोकतांत्रिक परंपराओं और क्षेत्रीय के साथ-साथ अंतर्राष्ट्रीय शांति और स्थिरता की साझा इच्छा पर आधारित हैं।
- भारत और डेनमार्क के बीच वस्तुओं और सेवाओं के द्विपक्षीय व्यापार में 30.49 प्रतिशत की बढ़ोतरी हुई है। यह व्यापार जो वर्ष 2016 में 2.82 बिलियन अमेरिकी डॉलर था 2019 में बढ़कर 3.68 बिलियन अमरीकी डॉलर हो गया है। डेनमार्क की लगभग 200 कंपनियों ने भारत में शिपिंग, नवीकरणीय ऊर्जा, पर्यावरण, कृषि, खाद्य प्रसंस्करण, स्मार्ट शहरी विकास जैसे क्षेत्रों में निवेश किया है। डेनमार्क की अनेक प्रमुख कंपनियों ने ‘मेक इन इंडिया’ योजना के तहत नए विनिर्माण कारखानों का निर्माण किया है। वर्तमान में भारत की लगभग 25 कंपनियां डेनमार्क में आईटी, नवीकरणीय ऊर्जा और इंजीनियरिंग क्षेत्रों में कार्यरत हैं।
- इस अवसर पर भारत और डेनमार्क के बीच बौद्धिक संपदा सहयोग के क्षेत्र में एक समझौता ज्ञापन पर हस्ताक्षर किए जा रहे हैं। इस सम्मेलन का एक अन्य प्रमुख परिणाम डेनमार्क का अंतर्राष्ट्रीय सौर गठबंधन  में शामिल होना है।
- इस वर्चुअल द्विपक्षीय शिखर सम्मेलन से दोनों नेताओं को दोनों देशों के बीच समय की कसौटी के अनुकूल संबंधों के संदर्भ में द्विपक्षीय संबंधों के विस्तृत ढांचे की व्यापक समीक्षा करने का अवसर उपलब्ध होगा और यह आपसी हितों के प्रमुख मुद्दों के बारे में एक मजबूत और गहरी सहयोगात्मक भागीदारी के लिए भी विस्तृत राजनीतिक दिशा प्रदान करेगा।
रक्षा मंत्रालय
राष्ट्रीय जल सर्वेक्षण कार्यालय, देहरादून में विश्व जल सर्वेक्षण दिवस समारोह
भारतीय नौसेना के जल सर्वेक्षण विभाग द्वारा 21 जून 2023 को विश्व जल सर्वेक्षण दिवस  मनाया गया। वर्चुअल प्रस्तुति के विकास को ध्यान में रखते हुए इस वर्ष विश्व जल सर्वेक्षण दिवस का विषय है: "हाइड्रोग्राफी – अंडरपिनिंग द डिजिटल; ट्विन ऑफ द ओशन"।
देहरादून स्थित राष्ट्रीय जल सर्वेक्षण कार्यालय  ने कई गतिविधियों के साथ डब्ल्यूएचडी मनाया। इनका उद्देश्य सुरक्षित नौवहन, समुद्र का निरंतर विकास, हमारे महासागरों और तटीय क्षेत्रों की सुरक्षा सहित भारत की ब्लू वॉटर अर्थव्यवस्था का समर्थन सुनिश्चित करने में जल सर्वेक्षण विभाग की महत्वपूर्ण भूमिका के बारे में जागरूकता बढ़ाना था।
आत्मनिर्भरता और वसुधैव कुटुंबकुम की राष्ट्रीय नीति के साथ खुद को जोड़ते हुए, विभाग भारत की आत्मनिर्भरता को आकार देने, अंतर्राष्ट्रीय सहयोग को बढ़ावा देने और सामंजस्यपूर्ण वैश्विक समुदाय में योगदान देने में महत्वपूर्ण भूमिका निभा रहा है।
विभाग का दायरा भारत के तट के आगे तक फैला हुआ है, विभिन्न आईओआर तटीय देशों में जल सर्वेक्षण कार्य नियमित रूप से किए जा रहे हैं। अब तक, विभाग ने 89,000 वर्ग किलोमीटर जल क्षेत्र को शामिल करते हुए लगभग 96 विदेशी सहयोग सर्वेक्षण किए हैं, जिसमें विभिन्न आईओआर तटीय देशों के लिए 38 विदेशी पेपर चार्ट और 41 इलेक्ट्रॉनिक नेविगेशन चार्ट तैयार किए गए हैं। यह समुद्र में नाविकों की सुरक्षा के लिए महत्वपूर्ण विभिन्न समुद्री प्रकाशनों के साथ-साथ 333 नेविगेशनल पेपर चार्ट और 349 इलेक्ट्रॉनिक नेविगेशन चार्ट के उत्पादन और उन्हें नियमित रूप से अपडेट करने के अतिरिक्त है।
भारत में हाइड्रोग्राफिक सर्वेक्षण और चार्ट उत्पादन के लिए जिम्मेदार एक अग्रणी संस्थान के रूप में, एनएचओ ने इस अवसर को मनाने के लिए कई गतिविधियों की मेजबानी की। पब्लिक आउटरीच कार्यक्रम भी समारोह का एक प्रमुख हिस्सा था। स्कूली बच्चों का दौरा प्रदर्शनात्मक वीडियो और इंटरैक्टिव सत्रों के साथ आयोजित किया गया था ताकि छात्रों को जल सर्वेक्षण के महत्व और समुद्री सुरक्षा पर इसके प्रभाव के बारे में शिक्षित किया जा सके। इन पहलों का उद्देश्य हाइड्रोग्राफरों की एक नई पीढ़ी को प्रेरित करना और पर्यावरण प्रबंधन को बढ़ावा देना है।
जैसा कि एनएचओ जल सर्वेक्षण सेवाओं में उत्कृष्टता के लिए अपनी प्रतिबद्धता जारी रखता है, डब्ल्यूएचडी जैसे आयोजन उपलब्धियों को प्रतिबिंबित करने और क्षेत्र में आगे की प्रगति को प्रेरित करने का अवसर प्रदान करते हैं। जल सर्वेक्षण आंकड़ों की सटीकता को प्राथमिकता देकर, भारत अपनी समुद्री गतिविधियों की सुरक्षा और स्थिरता सुनिश्चित करने की दिशा में एक महत्वपूर्ण कदम उठा रहा है।
विश्व जल सर्वेक्षण दिवस का उत्सव समुद्री शासन के एक प्रमुख घटक के रूप में जल सर्वेक्षण के महत्व को बल देता है और नौवहन सुरक्षा और समुद्र के संरक्षण के उच्चतम मानकों को बनाए रखने के लिए भारत के समर्पण को रेखांकित करता है।
PIB Headquarters
कोविड-19 पर पीआईबी का बुलेटिन
|
|
- देशव्यापी टीकाकरण अभियान के तहत अब तक टीके की कुल 210.22 करोड़ खुराक  दी गई
- पिछले 24 घंटों में 35,33,466 खुराक दी गई
- भारत में इस समय सक्रिय मामलों की संख्या 97,648
- सक्रिय मामले 0.22 प्रतिशत
- मरीजों के स्वस्थ होने की दर इस समय 98.59 प्रतिशत
- पिछले 24 घंटों में 11,726 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,37,23,944 हुई
- पिछले 24 घंटों में 9,531 नये मामले दर्ज
- दैनिक पॉजिटिविटी दर 4.15 प्रतिशत
- साप्ताहिक पॉजिटिविटी दर 3.59 प्रतिशत
- अब तक कुल 88.27 करोड़ जांच की जा चुकी हैं; पिछले 24 घंटों में 2,29,546 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
प्रधानमंत्री कार्यालय
प्रधानमंत्री ने पंडित जवाहरलाल नेहरू को उनकी पुण्यतिथि पर श्रद्धांजलि अर्पित की
प्रधानमंत्री श्री नरेन्द्र मोदी ने भारत के प्रथम प्रधानमंत्री पंडित जवाहरलाल नेहरू को उनकी पुण्यतिथि पर श्रद्धांजलि अर्पित की।
प्रधानमंत्री ने कहा, 'हमारे पहले प्रधानमंत्री, पंडित जवाहरलाल नेहरू जी को उनकी पुण्यतिथि पर श्रद्धांजलि अर्पित करता हूं।'
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 288वां दिन
भारत का कुल टीकाकरण कवरेज 106 करोड़ के ऐतिहासिक स्तर के पार पहुंचा
आज शाम 7 बजे तक 61 लाख से अधिक वैक्सीन की खुराक लगाई गईं
एक ऐतिहासिक उपलब्धि हासिल करते हुए, भारत का कोविड-19 टीकाकरण कवरेज आज 106 करोड़ के पार  पहुंच गया। आज शाम 7 बजे तक टीके की 61 लाख से ज्यादा  खुराक लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण का आंकड़ा और बढ़ने की उम्मीद है।
जनसंख्या प्राथमिकता वाले समूहों पर आधारित, वैक्सीन की खुराकों का अलग-अलग संचयी कवरेज इस प्रकार है:
|
|
वैक्सीन की खुराक का संचयी कवरेज
|
|
एचसीडब्ल्यू
|
|
पहली खुराक
|
|
10379006
|
|
दूसरी खुराक
|
|
9219407
|
|
एफएलडब्ल्यू
|
|
पहली खुराक
|
|
18371582
|
|
दूसरी खुराक
|
|
15923115
|
|
18-44 वर्ष आयु समूह
|
|
पहली खुराक
|
|
418176752
|
|
दूसरी खुराक
|
|
141559984
|
|
45-59 वर्ष आयु समूह
|
|
पहली खुराक
|
|
174720914
|
|
दूसरी खुराक
|
|
96177556
|
|
60 वर्ष से ज्यादा
|
|
पहली खुराक
|
|
109656519
|
|
दूसरी खुराक
|
|
66555031
|
|
पहली खुराक दी गई
|
|
731304773
|
|
दूसरी खुराक दी गई
|
|
329435093
|
|
कुल
|
|
1060739866
आज के टीकाकरण अभियान में अलग-अलग जनसंख्या प्राथमिकता समूहों को वैक्सीन लगाए जाने का विवरण इस प्रकार है :
|
|
तारीख:30 अक्टूबर, 2021 
|
|
एचसीडब्ल्यू
|
|
पहली खुराक
|
|
136
|
|
दूसरी खुराक
|
|
12575
|
|
एफएलडब्ल्यू
|
|
पहली खुराक
|
|
204
|
|
दूसरी खुराक
|
|
32356
|
|
18-44 वर्ष आयु समूह
|
|
पहली खुराक
|
|
1580514
|
|
दूसरी खुराक
|
|
2594491
|
|
45-59 वर्ष आयु समूह
|
|
पहली खुराक
|
|
433184
|
|
दूसरी खुराक
|
|
848793
|
|
60 वर्ष से ज्यादा
|
|
पहली खुराक
|
|
246870
|
|
दूसरी खुराक
|
|
450306
|
|
पहली खुराक दी गई
|
|
2260908
|
|
दूसरी खुराक दी गई
|
|
3938521
|
|
कुल
|
|
6199429
देश में जनसंख्या के सबसे ज्यादा कमजोर समूहों की कोविड-19 से रक्षा के एक साधन के रूप में टीकाकरण की उच्चतम स्तर पर नियमित रूप से समीक्षा और निगरानी की जाती है।
मंत्रिमण्डल
मंत्रिमंडल ने औषधि के क्षेत्र में सहयोग के लिए भारत और अमरीका के बीच अंतर-संस्थागत समझौते को मंजूरी दी
प्रधानमंत्री नरेन्द्र मोदी की अध्यक्षता में केन्द्रीय मंत्रिमंडल ने नया जीवन प्रदान करने वाली औषधि और 3डी बायोप्रिंटिंग, नई प्रौद्योगिकियों, वैज्ञानिक विचारों/सूचनाओं और प्रौद्योगिकियों के आदान-प्रदानतथा वैज्ञानिक अवसंरचना के संयुक्त इस्तेमाल के क्षेत्रों में भारत और अमरीका के बीच अंतर-संस्थागत समझौते को पूर्वव्यापी मंजूरी दे दी है।
लाभ :
इस समझौते के अंतर्गत संयुक्त अनुसंधान परियोजनाएं, प्रशिक्षण कार्यक्रम, सम्मेलन, सेमिनार आदि सभी योग्य वैज्ञानिकों और प्रौद्योगिकीविदों के लिए खुले रहेंगे और वैज्ञानिक योग्यता और उत्कृष्टता के आधार पर उन्हें सहयोग दिया जाएगा। नया जीवन प्रदान करने वाली औषधि और 3डी बायोप्रिटिंग के क्षेत्र में वैज्ञानिक अनुसंधान और प्रौद्योगिकी विकास में नई बौद्धिक संपदा, कार्यविधि, प्रोटोटाइप अथवा उत्पादों को उत्पन्न करने की संभावना है।
दोनों संस्थानों का अनुमान है कि समझौते के अंतर्गत किये गये सामान्य शैक्षणिक आदान-प्रदान से कुछ विशेष परियोजनाओं का विस्तार होगा, जिनमें से प्रत्येक के शैक्षणिक, क्लीनिकल और व्यावसायिक प्रभाव हो सकते है।
प्रमुख विशेषताएं :
समझौते का उद्देश्य शैक्षणिक सहयोग के जरिये दोनों संस्थानों के अनुसंधान और शिक्षा के विस्तार में योगदान करना है। साझा हित के सामान्य क्षेत्र जहां सहयोग और ज्ञान का आदान-प्रदान होता है, उनमें शामिल हैं :-
- प्रशिक्षण, अध्ययन और अनुसंधान खासतौर से 3डी बायोप्रिटिंग के क्षेत्रों के लिए संकाय के सदस्यों और छात्रों का आदान-प्रदान।
- संयुक्त अनुसंधान परियोजनाओं का निष्पादन; और
- सूचना और शैक्षणिक प्रकाशनों का आदान-प्रदान।
पृष्ठभूमि :
विज्ञान और प्रौद्योगिकी के क्षेत्रों में आपसी लाभ के लिए भारत सरकार और अमरीका के बीच मजबूत और दीर्घकालिक सहयोग को सरकार द्वारा महत्व देने के समान, भारत सरकार के विज्ञान और प्रौद्योगिकी विभाग के अंतर्गत राष्ट्रीय महत्व के संस्थान श्री चित्र तिरूनल इंस्टीट्यूट फॉर मेडिकल साइंसेस एंड टैक्नोलॉजी , तिरूवनंतपुरम और अमरीका स्थित उत्तरी कैरोलिना के इंस्टीट्यूट फॉर रिजनरेटिव मेडिसिन  की ओर से वेक फोरेस्ट यूनिवर्सिटी हैल्थ साइंसेस के बीच शैक्षणिक सहयोग का एक समझौता हुआ। इस समझौते पर श्री चित्र तिरूनल इंस्टीट्यूट फॉर मेडिकल साइंसेस एंड टैक्नोलॉजी, तिरूवनंतपुरमकी ओर से वहां की निदेशक प्रोफेसर आशा किशोर और वेक फोरेस्ट यूनिवर्सिटी हैल्थ साइंसेस की ओर से मुख्य विज्ञान अधिकारी और अनुसंधान प्रशासन के वरिष्ठ एसोसिएट डीन श्री ग्रेगरी बुर्के और इंस्टीट्यूट फॉर रिजनरेटिव मेडिसिन के निदेशक प्रोफेसर एंथनी अटाला ने 13 दिसम्बर, 2018 को हस्ताक्षर किये।
इस्पात मंत्रालय
एनएमडीसी, हैदराबाद में एकता दिवस मनाया गया और सतर्कता जागरूकता सप्ताह-2022 का उद्घाटन किया गया
भारत के लौह पुरुष सरदार वल्लभभाई पटेल की जयंती के उपलक्ष्य में और केंद्रीय सतर्कता आयोग के निर्देशों के अनुसार, 31 अक्टूबर 2022 को एनएमडीसी में एकता दिवस मनाया गया और सतर्कता जागरूकता सप्ताह – 2022  का उद्घाटन किया गया। वीएडब्ल्यू-2022, 31.10.2022 से 06.11.2022 तक "एक विकसित राष्ट्र के लिए भ्रष्टाचार मुक्त भारत" विषय पर आयोजित किया जाएगा।
वीएडब्ल्यू-2022 के उद्घाटन दिवस पर एनएमडीसी लिमिटेड के सीवीओ श्री बी विश्वनाथ उसके प्रधान कार्यालय, हैदराबाद में कर्मचारियों को सत्यनिष्ठा की शपथ दिलाई। उन्होंने सतर्कता जागरूकता सप्ताह 2022 के आयोजन पर राष्ट्रपति का संदेश भी पढ़ा। जबकि, कार्यकारी निदेशक  श्री बी साहू ने उपराष्ट्रपति का संदेश पढ़ा, कार्यकारी निदेशक  श्री एके पाधी ने प्रधानमंत्री का संदेश पढ़ा।
कार्यकारी निदेशक  श्री एम जयपाल रेड्डी ने वीएडब्ल्यू-2022 के आयोजन पर केंद्रीय सतर्कता आयोग के संदेशों को पढ़ा। छत्तीसगढ़, कर्नाटक, मध्य प्रदेश, आंध्र प्रदेश, झारखंड और नई दिल्ली में स्थित एनएमडीसी लिमिटेड के सभी परियोजनाओं/आर एंड डी; क्षेत्रीय कार्यालय  में भी प्रतिज्ञा समारोह आयोजित किए गए, जिससे वहां पर तैनात अन्य पांच हजार कर्मचारियों ने कोविड-19 महामारी से निपटने के लिए स्वास्थ्य संबंधी सावधानियों का विधिवत पालन करने के साथ साथ सत्यनिष्ठा की शपथ ली।
एनएमडीसी में सतर्कता जागरूकता सप्ताह-2022 के दौरान कर्मचारियों, स्कूली बच्चों, सुरक्षा और अन्य आउटसोर्स कर्मियों, विक्रेताओं, आपूर्तिकर्ताओं और अन्य हितधारकों के लिए व्यक्तिगत और अंतर-विभागीय प्रतियोगिताओं और संवेदीकरण कार्यक्रमों सहित विभिन्न गतिविधियों की योजना बनाई गई है, जिसका समापन 05.11.2022 को होगा, जिस दिन समापन समारोह आयोजित किया जाएगा और विभिन्न प्रतियोगिताओं के विजेताओं को पुरस्कार वितरित किया जाएगा।
वीएडब्ल्यू 2022 के उद्घाटन दिवस पर एनएमडीसी कर्मचारियों और स्कूली बच्चों के लिए सीके नायडू क्रिकेट स्टेडियम में एक मैराथन / रन फॉर यूनिटी का आयोजन किया गया। मुख्य अतिथि एनएमडीसी के मुख्य सतर्कता अधिकारी श्री बी विश्वनाथ, आईआरएसएस ने यूनिटी रन को झंडी दिखाकर रवाना किया। दोपहर में, एनएमडीसी मुख्यालय भवन में वीएडब्ल्यू 2022 के विषय पर एक व्याख्यान आयोजित किया गया जिसमें प्रख्यात व्यक्ति और मुख्य वक्ता श्री ए एस राजन, आईपीएस निदेशक एसवीपी, राष्ट्रीय पुलिस अकादमी हैदराबाद ने अपना व्याख्यान दिया। श्री एस. राजन ने भ्रष्टाचार से निपटने के अपने अनुभव साझा किए।
इस अवसर पर, एनएमडीसी के सीएमडी श्री सुमित देब ने कहा, “हमारा सतर्कता विभाग निर्णय लेने में निरंतरता में सुधार लाने और पारदर्शिता को सुगम बनाने के लिए विभिन्न उपायों को लाने में सक्रिय रहा है। एनएमडीसी अपनी प्रणाली में सत्यनिष्ठा को संस्थागत रूप दे रहा है और लोक सेवक के रूप में हमें भ्रष्टाचार के प्रति असहिष्णुता सुनिश्चित करना जारी रखना चाहिए।"
प्रधानमंत्री कार्यालय
प्रधानमंत्री ने सरदार पटेल को उनकी जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने सरदार पटेल को उनकी जयंती पर श्रद्धांजलि अर्पित की है।
प्रधानमंत्री ने कहा, “राष्ट्रीय एकता और अखंडता के अग्रदूत लौह पुरुष सरदार वल्लभभाई पटेल को उनकी जन्म-जयंती पर विनम्र श्रद्धांजलि।
महान सरदार पटेल को उनकी जयंती पर श्रद्धांजलि।”
प्रधानमंत्री कार्यालय
प्रधानमंत्री ने गुजरात के केवडिया में सैन्य कमांडरों के संयुक्त सम्मेलन के समापन सत्र को संबोधित किया
प्रधानमंत्री श्री नरेन्द्र मोदी ने आज गुजरात के केवडिया में रक्षा मंत्रालय द्वारा आयोजित सैन्य कमांडरों के संयुक्त सम्मलेन के समापन सत्र को संबोधित किया।
चीफ ऑफ डिफेंस स्टाफ ने इस साल के सम्मेलन के दौरान हुई चर्चाओं के बारे में प्रधानमंत्री को जानकारी दी। प्रधानमंत्री ने सम्मेलन की संरचना और एजेंडे की सराहना की। उन्होंने विशेष तौर पर इस साल के सम्मेलन में जूनियर कमीशंड अधिकारियों और गैर-कमीशंड अधिकारियों को शामिल करने की प्रशंसा की।
राष्ट्रीय रक्षा प्रणाली के सर्वोच्च नागरिक और सैन्य नेतृत्व से बात करते हुए प्रधानमंत्री ने कोविड महामारी और उत्तरी सीमा पर पैदा हुए चुनौतीपूर्ण हालात के संदर्भ में पिछले एक साल में भारतीय सशस्त्र बलों द्वारा दिखाए गए दृढ़ संकल्प की जमकर प्रशंसा की।
प्रधानमंत्री ने राष्ट्रीय सुरक्षा प्रणाली में स्वदेशीकरण को बढ़ाने के महत्व पर बल दिया, जिसमें न केवल उपकरण और हथियार बल्कि सशस्त्र बलों के प्रचलित सिद्धांतों, प्रक्रियाओं और रीति-रिवाज भी शामिल हैं।
उन्होंने राष्ट्रीय सुरक्षा ढांचे के सैन्य और नागरिक दोनों हिस्सों में जनशक्ति नियोजन को सुदृढ़ करने की आवश्यकता पर जोर दिया। उन्होंने एक समग्र दृष्टिकोण का भी आह्वान किया जो सिविल-सैन्य साइलो  को खत्म करने और फैसले लेने की गति तेज करने पर केंद्रित हो। उन्होंने सेवाओं को सलाह भी दी कि विरासत में मिली उन प्रणालियों और प्रथाओं से छुटकारा पाएं, जो अपनी उपयोगिता और प्रासंगिकता को खो चुकी हों।
तेजी से बदलते तकनीकी परिदृश्य का जिक्र करते हुए प्रधानमंत्री ने भारतीय सेना को 'भविष्य की सेना' के रूप में विकसित करने की आवश्यकता पर प्रकाश डाला।
प्रधानमंत्री ने कहा कि देश अगले साल अपनी आजादी के 75 साल मनाएगा। उन्होंने सशस्त्र बलों से इस अवसर का उपयोग उन गतिविधियों और पहलों को करने में कहा जो देश के युवाओं को प्रेरित करें।
एसजी/एएम/एएस/डीसी
(
प्रधानमंत्री कार्यालय
प्रधानमंत्री से मध्य एशियाई देशों के विदेश मंत्रियों ने मुलाकात की
प्रधानमंत्री श्री नरेन्द्र मोदी से कजाकिस्तान, किर्गिज गणराज्य, ताजिकिस्तान, तुर्कमेनिस्तान और उज्बेकिस्तान के विदेश मंत्रियों ने 20 दिसंबर, 2021 को मुलाकात की। मध्य एशियाई देशों के विदेश मंत्री भारत-मध्य एशिया संवाद की तीसरी बैठक में भाग लेने के लिए नई दिल्ली की यात्रा पर हैं।
मध्य एशियाई देशों के विदेश मंत्रियों ने प्रधानमंत्री मोदी को अपने-अपने राष्ट्रपति के अभिवादन से अवगत कराया तथा भारत के साथ संबंधों को और मजबूत करने के लिए उनके नेतृत्व के उत्साह को रेखांकित किया। विदेश मंत्रियों ने 18-19 दिसंबर 2021 को भारतीय विदेश मंत्री की अध्यक्षता में आयोजित भारत-मध्य एशिया संवाद में हुए विचार-विमर्श के बारे में प्रधानमंत्री को जानकारी दी, जिसमें अफगानिस्तान की स्थिति समेत व्यापार और कनेक्टिविटी, विकास साझेदारी तथा क्षेत्रीय विकास पर ध्यान केंद्रित किया गया था।
प्रधानमंत्री ने इस बात पर जोर दिया कि भारत मध्य एशियाई देशों के साथ अपने दीर्घकालिक संबंधों को बहुत महत्व देता है और इन देशों को अपने 'विस्तारित पड़ोस' का हिस्सा मानता है। उन्होंने मंत्रियों को इस वर्ष स्वतंत्रता की 30वीं वर्षगांठ पर बधाई दी। उन्होंने 2015 में सभी मध्य एशियाई देशों और बाद में कजाकिस्तान, उज्बेकिस्तान और किर्गिज गणराज्य की अपनी यादगार यात्राओं को स्मरण किया। प्रधानमंत्री ने इस क्षेत्र में भारतीय फिल्मों, संगीत, योग आदि की लोकप्रियता को देखते हुए भारत और मध्य एशिया के बीच सांस्कृतिक और लोगों के बीच आपसी संपर्क बनाए रखने के महत्व को रेखांकित किया। उन्होंने भारत और मध्य एशिया के बीच बढ़े हुए आर्थिक सहयोग की संभावना और इस संबंध में कनेक्टिविटी की भूमिका को भी रेखांकित किया।
भारत-मध्य एशिया संवाद ने भारत और मध्य एशियाई देशों के बीच उत्कृष्ट द्विपक्षीय संबंधों को प्रोत्साहन दिया है। भारत और मध्य एशियाई देश अगले वर्ष अपने राजनयिक संबंधों की स्थापना की 30वीं वर्षगांठ मनाएंगे।
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल कवरेज 104.82 करोड़ के पार पहुंचा
पिछले 24 घंटों में 74 लाख से अधिक खुराकें लगाई गईं
मौजूदा रिकवरी दर इस समय 98.19 प्रतिशत है
पिछले 24 घंटों में 14,348 दैनिक नये मामले दर्ज
भारत में सक्रिय केसलोड 1,61,334 है
साप्ताहिक पॉजीटिविटी दर  पिछले 35 दिनों से दो प्रतिशत से कम पर कायम
पिछले 24 घंटों के दौरान टीके की 74,33,392 लगाने के साथ आज सात बजे सुबह तक की अस्थायी रिपोर्ट के अनुसार देश का कोविड-19 टीकाकरण कवरेज 108.82 करोड़  के पार पहुंच गया। इसे 1,04,57,932 सत्रों के जरिये पूरा किया गया।
आज प्रातः सात बजे तक प्राप्त अनन्तिम रिपोर्ट के अनुसार पूरा ब्योरा इस प्रकार हैः
|
|
स्वास्थ्य कर्मी
|
|
पहली खुराक
|
|
1,03,78,753
|
|
दूसरी खुराक
|
|
91,96,000
|
|
अग्रिम पंक्ति के कर्मी
|
|
पहली खुराक
|
|
1,83,71,035
|
|
दूसरी खुराक
|
|
1,58,60,088
|
|
18-44 वर्ष आयु वर्ग
|
|
पहली खुराक
|
|
41,47,31,641
|
|
दूसरी खुराक
|
|
13,64,95,078
|
|
45-59 वर्ष आयु वर्ग
|
|
पहली खुराक
|
|
17,38,19,237
|
|
दूसरी खुराक
|
|
9,45,21,155
|
|
60 वर्ष से अधिक
|
|
पहली खुराक
|
|
10,91,45,076
|
|
दूसरी खुराक
|
|
6,56,82,903
|
|
योग
|
|
1,04,82,00,966
पिछले 24 घंटों में 13,198 मरीजों के स्वस्थ होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,36,27,632 है।
परिणामस्वरूप भारत की रिकवरी दर इस समय 98.19 प्रतिशत है।
लगातार 124 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
पिछले 24 घंटों में कुल 14,348 दैनिक नये मामले दर्ज किये गये।
इस समय सक्रिय केसलोड 1,61,334 है, जो देश के कुल पॉजीटिव मामलों का 0.47 प्रतिशत है। यह मार्च 2020 से अपने न्यूनतम स्तर पर है।
देश में जांच क्षमता को लगातार बढ़ाया जा रहा है, जिसके सिलसिले में देश में पिछले 24 घंटों के दौरान कुल 12,84,552 जांचें की गईं। समग्र रूप से भारत में अब तक 60.58 करोड़ से अधिक  जांचें की गईं हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजीटिविटी दर इस समय 1.18 प्रतिशत है, जो पिछले 35 दिनों में दो प्रतिशत से नीचे कायम है। दैनिक पॉजीटिविटी दर 1.12 प्रतिशत है। वह भी पिछले 25 दिनों से दो प्रतिशत से नीचे और 60 दिनों से लगातार तीन प्रतिशत से कम पर बनी हुई है।
शिक्षा मंत्रालय
सत्र 2020-21 के लिए जवाहर नवोदय विद्यालयों के लिए प्रवेश परीक्षा 561 जिलों के 8252 केंद्रों में सुचारू रूप से संपन्न
जवाहर नवोदय विद्यालयों की 48,000 सीटों के लिए 30,46,506 उम्मीदवारों ने प्रवेश परीक्षा के लिए ऑनलाइन पंजीकरण किया था
सत्र 2020-21 के लिए जवाहर नवोदय विद्यालय में प्रवेश परीक्षा आज 561 जिलों के 8252 केंद्रों में आयोजित की गई। जवाहर नवोदय विद्यालय  में छठी कक्षा में नामांकन हर साल चयन परीक्षा के माध्यम से होता है। यह मुख्य रूप से ग्रामीण क्षेत्रों से छात्रों के चयन के लिए आयोजित सबसे बड़ी परीक्षाओं में से एक है। सत्र 2020-21 के लिए आवेदक-सीट का अनुपात 63:1 है। सत्र 2020-21 के लिए छठी कक्षा में 48000 सीटों पर प्रवेश के लिए 30,46,506 आवेदकों ने ऑनलाइन मोड के माध्यम से पंजीकरण कराया जिनमें 46.19% लड़कियां, 19.05% एससी, 29.23% एसटी और 83.91% ग्रामीण उम्मीदवार हैं। इसी परीक्षा में पिछले साल 30,10,710 उम्मीदवारों ने पंजीकरण कराया था जिसमें से 45.2% लड़कियां, 18.13% एससी, 27.42% एसटी और 81.26% ग्रामीण उम्मीदवार थे।
जवाहर नवोदय विद्योलयों की प्रवेश नीति के अनुसार, जिले में कम से कम 75% सीटें ब्लॉक स्तर पर ग्रामीण क्षेत्रों से चयनित उम्मीदवारों द्वारा भरी जाती हैं और शेष सीटें जिला स्तर पर मेरिट के आधार पर भरी जाती हैं। अनुसूचित जाति और अनुसूचित जनजाति के बच्चों के लिए सीटों का आरक्षण संबंधित जिले में उनकी आबादी के अनुपात में प्रदान किया जाता है, बशर्ते कि किसी जिले में ऐसा आरक्षण राष्ट्रीय औसत  से कम नहीं होगा। लेकिन, दोनों श्रेणियों  को मिलाकर अधिकतम 50% सीट आरक्षित की जाती है। कुल सीटों का न्यूनतम 33% लड़कियों द्वारा भरा जाता है। भारत सरकार के नियमों के अनुसार दिव्यांग बच्चों के लिए आरक्षण  का प्रावधान है। एनवीएस प्रणाली ने आबादी के वंचित वर्ग के उद्देश्य को सफलतापूर्वक पूरा किया है। अभी लगभग 40% छात्राएं हैं। एससी और एसटी के मामले में, यह वर्तमान में कुल छात्र संख्या का लगभग 44% है। पिछले साल प्रवेश पाने वाले लगभग 93% उम्मीदवार ग्रामीण छात्र थे।